ועדת הכספים, כנסת 16, פרוטוקול מספר , 2005-05-25 10:00

יעקב ליצמן: שלום לכולם, הנושא הבא על סדר היום – שינויים בתקציב.

איוב קרא: אדוני היושב-ראש, אני מבקש להציע הצעה לסדר.

איוב קרא: צריך לדון בהעברות תקציביות בצורה מכובדת.

איוב קרא: אנחנו צריכים לדעת יום לפני הדיון איזה העברות תקציביות יידונו.

יעקב ליצמן: אפשר לבדוק את זה במזכירות הוועדה, אין כאן שום דבר סודי.

יעקב ליצמן: גם מוחי הקטן לא יודע בדיוק מה יידון.

יעקב ליצמן: בדרך כלל אנחנו דנים בזה פעמיים בשבוע.

איוב קרא: יותר מכובד לוועדה ולך שיודיעו יום מראש על ההעברות התקציביות שיידונו.

איוב קרא: כך זה היה בעבר ואין שום סיבה לא להמשיך בזה.

יעקב ליצמן: בגלל טעמים ארגוניים מובנים אני לא מסכים לזה.

איוב קרא: יותר מכובד לך ולוועדה שלא יביאו לכאן את ההעברות ישר ממכונת הצילום ואף אחד לא יודע על מה דנים.

איוב קרא: צריך שנדע מראש על מה דנים ונבוא מוכנים.

יעקב ליצמן: העברה מס' 006-36 - משרד התמ"ת.

דני ארטום: מדובר בעודפי משרד ראשי, כולל בעיקר שעות מקצועיות.

דני ארטום: מדובר בעודפים מחויבים.

אברהם-בייגה שוחט: כל כך הרבה כסף לא ניצלתם בשנה שעברה, 183 מיליון?

יעקב ליצמן: בנושא הכשרה מקצועית, מדוע אין הכשרה לסופרי סת"ם?

יעקב ליצמן: רבים פנו אליי וביקשו הכשרה כזאת.

דני ארטום: בסעיף של המגזר החרדי יש לנו אפילו עודף תקציבי .

יעקב ליצמן: יש אנשים שרוצים לקבל הכשרה כזאת, מדוע לא לתת להם?

אברהם-בייגה שוחט: בסעיף של הכשרה מקצועית יש עודף גדול.

דני ארטום: זה משום שהקורסים נמשכים שנתיים.

יעקב ליצמן: כמה אחוז מהתקציב של התמ"ת בוצע בשנת 2004?

אברהם-בייגה שוחט: קשה לענות על זה, כי אתה לא יודע כמה העברות היו שנה קודם.

אברהם-בייגה שוחט: בגדול, סכום ההעברות הוא 6-7 מיליארד כל שנה והביצוע של התקציב הוא 98%, כולל התחייבויות.

אברהם-בייגה שוחט: אחד מתגלגל על השני.

אברהם-בייגה שוחט: נניח שיעבירו 5 מיליארד, התקציב לא יהיה התקציב המקורי שאישרנו, אלא תקציב גדול ב-5 מיליארד, אבל את הביצוע אתה בודק לא על הבסיס פלוס 5 מיליארד, אלא על מה שהיה בבסיס.

אברהם-בייגה שוחט: ברגע שאתה אומר שהביצוע היה 98%, יש בזה 5 מיליארד של העברות ועוד 5 מיליארד תת-ביצוע ואז יש לך שוב 10 מיליארד שלא בוצעו.

ניסן סלומינסקי: יש סעיף הכשרה של נכים או מוגבלים שנמצא גם במשרד הרווחה וגם במשרד התמ"ת.

ניסן סלומינסקי: החלק של משרד התמ"ת, כ-2.5 מיליון, הורד.

ניסן סלומינסקי: כל חברי הוועדה דיברו על הנושא הזה וביקשו על כך תשובה.

דני ארטום: אני שמח להודיע לוועדה שבמסגרת ההסכם עם משרד האוצר, הוקצו 3.5 מיליון שקלים לשנה זו.

דני ארטום: הסכום הזה שסוכם כבר בין המשרדים יועבר בשבועות הקרובים.

אברהם-בייגה שוחט: מה קורה עם תוכנית ויסקונסין?

אברהם-בייגה שוחט: פורסם שבאמריקה זה היה כישלון, רק 20% הצלחה.

אברהם-בייגה שוחט: אם מדברים על כישלונות, אני מבקש לשאול על דבר נוסף שפורסם בעיתונות - התוכנית של נתניהו ואולמרט שדיברה על הכשרת אמהות חד-הוריות לעבודה.

אברהם-בייגה שוחט: מסתבר שגם זה היה פלופ טוטלי ולא יצא מזה שום דבר.

דני ארטום: תוכנית ויסקונסין תיפתח פורמלית ב-1 ביולי ועד אז הזכיינים נערכים.

דני ארטום: יהיו ארבעה מרכזים - אשקלון, חדרה, נצרת וירושלים.

דני ארטום: הם מסוגלים לקלוט 3,500 אנשים בכל אזור, בסך הכל כ-14,000.

דני ארטום: במכרז הזה זכו ארבע חברות – 2 חברות הולנדיות, חברה אמריקנית וחברה אנגלית.

דני ארטום: הוקצו כספי יסוד לנושא, כולל התארגנות ושכירת המקומות.

דני ארטום: הממשלה הקצתה באופן חד פעמי 40 מיליון שקלים – 10 מיליון לכל מרכז – ומכאן ואילך הם אמורים לפעול על כספי החיסכון בקצבאות.

דני ארטום: הכספים יחולקו לפי נוסחה מסוימת.

דני ארטום: כל מחזור יארך שנתיים.

דני ארטום: למעשה הזכיינים לוקחים ריסק לא קטן מהשנה השלישית.

דני ארטום: בשנה הראשונה והשנייה יש גיבוי ממשלתי לפי הסדר הבסיס, אבל מהשנה השלישית זה משתנה – אם הורידו את הקצבאות, הם הרוויחו.

דני ארטום: אם השאירו מקבלי קצבה, הם בבעיה אמיתית.

איוב קרא: הזכיינים ישראלים?

דני ארטום: מדובר בארבע חברות זרות עם שותף ישראלי.

אברהם-בייגה שוחט: מה קורה עם התוכנית לאמהות חד-הוריות?

דני ארטום: אין בעיה עם תקציב לתוכנית הזאת.

אברהם-בייגה שוחט: נדמה לי שנאמר שהניצול מאוד קטן.

דני ארטום: הניצול הוא בינוני מינוס.

דני ארטום: יש עם זה הרבה מאוד קשיים, למרות שמשרד האוצר היה לארג' מאוד בעניין הזה.

חיים אורון: ממה נובעים הקשיים?

דני ארטום: הם יותר ברמת הפרסונה.

חיים אורון: זה היה ברור מראש.

חיים אורון: באמריקה נהגו אחרת – קודם כל אפשרו לנשים למצוא עבודה ורק אחר כך הורידו קצבאות.

חיים אורון: כאן הוחלט להוריד להם את הקצבאות כי חשבו שכך הן תלכנה לעבוד, אבל למרות שהורידו להן את הקצבאות, בכל זאת הן לא יצאו לעבוד.

דני ארטום: 1,500 נשים בכל זאת יצאו לעבודה.

דני ארטום: בכל מקרה, הבעיה אינה תקציב.

חיים אורון: זה רק כ-10% מכלל האמהות החד-הוריות.

חיים אורון: האוצר הרוויח את הכסף שהוא נותן למשרדך, כי הוא הוריד את הקצבאות.

חיים אורון: האוצר חסך סכום מסוים מהפסקת הקצבאות, נתן למשרדך כמה שהוא רוצה כי שר האוצר צריך להוכיח שהוא עשה משהו.

חיים אורון: "ידיעות אחרונות" התגייס לזה והפך את זה לעסק פרטי שלו – התחיל להיות לשכת עבודה – אבל אחרי שהרייטינג ירד הוא ירד מהסיפור.

חיים אורון: עכשיו התפרסמו התוצאות ומתברר שזה פלופ טוטלי.

חיים אורון: את מחיר הפלופ משלמת האמא וילדיה שהמערכת לגביה לא עבדה.

חיים אורון: בעצם 10% התחילו לעבוד, אבל 90% לא התחילו לעבוד ובכל זאת הורידו להן את הקצבאות.

חיים אורון: מישהו יבוא לכאן פעם לדווח על זה?

חיים אורון: לא.

חיים אורון: כל שבוע זורקים רפורמה חדשה.

חיים אורון: האמהות החד-הוריות לא ייכללו בתוכנית ויסקונסין.

חיים אורון: אחד המאבקים שהיו כאן היה כדי להוציא את החד-הוריות מהניסוי.

חיים אורון: אני מציע שגברת אלחנני תכין דיון, כדי שנעשה בקרה על כמה החלטות שהתקבלו פה לפני שנה או שנתיים ומה קרה במציאות.

חיים אורון: אני מציע שלאותו דיון יוזמנו נציגי משרד התמ"ת, משרד העבודה והרווחה והביטוח הלאומי ויציגו לוועדה את הנתונים.

חיים אורון: בהתחלה אני מציע לבדוק איך פעל כל הסיפור של החד-הוריות.

יעקב ליצמן: מה לגבי סופרי סת"ם?

דני ארטום: יש בתקציבנו סעיף מיוחד למגזר החרדי.

יעקב ליצמן: יש בו עודף תקציבי.

יעקב ליצמן: בעבר היו כמה קורסים מהסוג הזה ומשום מה הם בוטלו.

דני ארטום: אם תהיה פנייה מסודרת, אני אטפל בזה באופן אישי.

דני ארטום: יש סעיף מיוחד ויש הקצאה לנושא.

יעקב ליצמן: מי בעד אישור פנייה מס' 006-36?

יעקב ליצמן: בעד - הרוב פנייה מס' 006-36 אושרה.

יעקב ליצמן: פנייה מס' 006-76 – עודפים בקרן למפעלים במצוקה.

ניסן סלומינסקי: באיזה אזורי תעשייה מדובר?

דני ארטום: זה מתייחס ל-80 אזורי תעשייה בכל הארץ.

ניסן סלומינסקי: אני מתכוון לסעיף לפיתוח אזורי תעשייה חדשים באזורי פיתוח.

ניסן סלומינסקי: יש כאן העברה של 15 מיליון לאזורי פיתוח.

דני ארטום: מדלפון בצפון ועד הדרום.

סמדר אלחנני: אלה עודפים מחויבים?

דני ארטום: כן.

סמדר אלחנני: אז אפשר לכתוב שאלה עודפים מחויבים.

יעקב ליצמן: מי בעד אישור פנייה מס' 006-76?

יעקב ליצמן: בעד - הרוב פנייה מס' 006-76 אושרה.

יעקב ליצמן: פנייה מס' 007-36 – משרד התמ"ת.

יעקב ליצמן: מי בעד אישור הפנייה?

יעקב ליצמן: הצבעה בעד – הרוב נגד - 1 פנייה מס' 007-36 אושרה.

יעקב ליצמן: פנייה מס' 003-68 - העברת עודפים מהיחידה לעניין עובדים זרים לשנת 2005.

יעקב ליצמן: מי בעד אישור הפנייה?

יעקב ליצמן: בעד – הרוב פנייה מס' 003-68 אושרה.

יעקב ליצמן: פנייה מס' 004-76 -

דני ארטום: זו העברה בשתי מנות.

יצחק כהן: לאיזה יישובים זה הולך?

דני ארטום: בארץ יש כ-80 אזורי תעשייה בשלבי פיתוח שונים, מדלתון בצפון ועד שוקת בדרום.

יעקב ליצמן: מי בעד אישור פנייה 004-76?

יעקב ליצמן: בעד - הרוב פנייה מס' 004-76 אושרה.

יעקב ליצמן: פנייה מס' 005-76 - קרן הלוואות למפעלים במצוקה.

ערן ניצן: בשנת 2002 תקצבנו באופן חד-פעמי קרן למפעלים במצוקה בסכום של 200 מיליון שקל בהרשאה ובמזומן.

ערן ניצן: הדרך התקציבית להתמודד עם זה, משום שלא מוציאים 200 מיליון שקל בשנה, אלא לפי הבקשות, היא להעביר משנה לשנה.

ערן ניצן: כרגע נותרו בקרן כ-90 מיליון שקל.

יעקב ליצמן: מי בעד אישור פנייה מס' 005-76?

יעקב ליצמן: בעד – הרוב פנייה מס' 005-76 אושרה.

יעקב ליצמן: פנייה מס' 010-33 – משרד החקלאות.

יעל ארנון: הפנייה נועדה להעביר 75% מהעודפים המחויבים לשנת 2004 למשרד החקלאות.

יעל ארנון: הסכום הגדול הוא בעיקר במענקי השקעות, כמחצית מהסכום.

ניסן סלומינסקי: מה זה אחזקה ובינוי במשרד החקלאות?

יעל ארנון: מדובר בפעולות של אחזקה.

יעקב ליצמן: מה זה חקלאות על-פי התורה?

יעל ארנון: יש נושא של חקלאות לפי התורה וזה במסגרת המדען הראשי של משרד החקלאות.

יעקב ליצמן: למה הכוונה?

ניסן סלומינסקי: יש בחפץ חיים ובגוש קטיף מכונים לחקלאות לפי התורה.

יעקב ליצמן: מי בעד אישור פנייה מס' 010-33?

יעקב ליצמן: בעד – הרוב פנייה מס' 010-33 אושרה.

יעקב ליצמן: פנייה מס' 57 – רשומה רפואית לאומית.

יעקב ליצמן: עד כמה שזכור לי כבר אישרנו את הפנייה הזאת, אבל למען הסר ספק נצביע שוב.

יעקב ליצמן: בעד – הרוב פנייה מס' 57 אושרה.

יעקב ליצמן: פנייה מס' 59-60 – משרד החקלאות.

יעל ארנון: הפנייה הזאת נועדה לתקצוב שתי החלטות ממשלה: 1.

יעל ארנון: חיסון נגד כלבת באמצעות פיתיונות אורליים; 2.

יעל ארנון: טיפול במחלת הכלבת.

יעקב ליצמן: מי בעד אישור פנייה 59-60?

יעקב ליצמן: בעד – הרוב פנייה מס' 59-60 אושרה.

יעקב ליצמן: פנייה מס' 81 – רפורמה לשילוב מקבלי גמלאות בשוק העבודה ובכלל זה תפעול ועדות הערר.

דני ארטום: העברה זו נועדה להשלמת התקצוב לתוכנית ויסקונסין.

דני ארטום: יש ארבעה זכיינים שכבר עובדים ובחודש הבא יפתחו את המפעלים.

יצחק כהן: כמה מקומות עבודה הצלחתם ליצור?

דני ארטום: זה יתחיל לעבוד רק בחודש הבא.

יעקב ליצמן: מי בעד אישור פנייה מס' 81 ?

יצחק כהן: אני מתנגד.

יעקב ליצמן: הצבעה בעד – הרוב נגד – 1 פנייה מס' 81 אושרה.

יעקב ליצמן: פנייה מסק 79-80 – המשרד לאיכות הסביבה.

ערן פולק: מדובר בהעברה של 17,221,000 למשרד לאיכות הסביבה.

ערן פולק: העברה זו היא בהתאם לסיכום שהיה עם השרה הקודמת, העברה מסעיפי פיתוח שמיועדים לאיכות הסביבה לתקציב השוטף של המשרד.

ערן פולק: מתוך סכום זה 3.5 מיליון מכסים את ההוצאות שהיו לגבי מפעל הפטרוכימיים בעכו.

ערן פולק: 1 מיליון שקלים הם להפעלת יחידות סביבתיות ברשויות המקומיות ו-12 מיליון שהולכים לרזרבה הפנימית של המשרד.

ערן פולק: היתה בקשה של המשרד להעביר קודם את הכסף ואחר כך לעשות את החלוקה.

ערן פולק: האמת היא שתוכנית העבודה שלהם קצת השתבשה, כי הם קיבלו 17 מיליון שקל ממקור לא צפוי.

ניסן סלומינסקי: משונה - יש כאן בקשה של 17 מיליון שקלים שמתוכם 12 מיליון הם לרזרבה, כי המשרד עוד לא החליט למה.

ערן פולק: למשרד היתה תוכנית עבודה מסודרת וחלק גדול מהתקציב היה אמור ללכת לנושאים שהצביעו עליהם.

ערן פולק: עתה הם קיבלו ממקור לא צפוי – במסגרת ההסכם עם סיעת שינוי - תוספת מאוד גדולה לשיקום נחלים.

יצחק כהן: צריך להשאיר את זה ברזרבה הכללית.

ערן פולק: זה לא שייך לרזרבה הכללית, זה כסף של המשרד לאיכות הסביבה.

סמדר אלחנני: יש פה שוב שימוש בהעברה מתקציב פיתוח לתקציב רגיל.

יעקב ליצמן: מי בעד אישור פנייה מס' 79-80?

יעקב ליצמן: בעד – הרוב נגד - 1 פנייה מס' 79-80 אושרה.

יעקב ליצמן: פנייה מס' 88 – פעולות שיווק תיירות במשרד התיירות.

ערן ניצן: הפנייה עוסקת בתקציב השיווק של משרד התיירות.

ערן ניצן: במסגרת התקציב הזה מועברים 19.2 מיליון שקל לתגבור פעולות שיווק.

ערן ניצן: בנוסף יש העברות פנימיות בתוך תקציבי השירות של משרד התיירות.

אברהם-בייגה שוחט: אם איני טועה היתה העברה פנימית של 20 מיליון מפיתוח לשיווק.

ערן ניצן: אין כאן העברה מסעיף פיתוח.

ערן ניצן: הכל נמצא בתוך סעיף 37 - התקציב השוטף של משרד התיירות.

ערן ניצן: התוכנית שממנה נלקח הכסף בשלב הזה הוא מתוכנית הבהאים, ששם נוצר עודף בגלל תת-ביצוע של הבהאים.

יעקב ליצמן: אפשר להוציא משם את כל הכסף.

אברהם-בייגה שוחט: מה המדינה השקיעה בבהאים?

אברהם-בייגה שוחט: יש אומנם החזרי פטור, אבל הם השקיעו את כל הכסף.

אברהם-בייגה שוחט: יש להם רק החזר מע"מ.

יעקב ליצמן: אני מוכן לתת לבתי כנסת רק החזר מע"מ.

משה גפני: האם יש בתקציב של משרד התיירות סעיף לפיתוח בית קזינו?

משה גפני: לגבי המרכז הארצי למקומות קדושים - שר התיירות אמר שהוא סבור שאין מקומו של המרכז הזה במשרד התיירות ושצריך להעביר את זה למשרד ראש הממשלה.

משה גפני: במציאות הזאת שבה העבירו את מנהרות הכותל יחד עם פירוק משרד הדתות למשרד ראש הממשלה, כאשר המרכז הארצי למקומות הקדושים נשאר במשרד התיירות והשר והמנכ"ל אומרים שזה לא מקומו, האם יש תוכנית להעביר את זה?

משה גפני: לא ייתכן שזה ייפול בין הכיסאות.

ניסן סלומינסקי: אני חושב שעדיף להשאיר את זה במשרד התיירות ולא להעביר למשרד ראש הממשלה.

ערן ניצן: חבר הכנסת גפני, התקציב אינו לקזינו.

יעקב ליצמן: מי בעד אישור פנייה מס' 88?

יעקב ליצמן: בעד – הרוב פנייה מס' 88 אושרה.

יעקב ליצמן: פנייה מס' – 62-63 – רכישת ייעוץ בנושא פיצול בתי הזיקוק והרפורמה במשק החשמל.

יעקב ליצמן: עד כמה שזכור לי כבר אישרנו פנייה זו.

יעקב ליצמן: אנחנו נצביע שוב כדי להסיר ספק.

יצחק כהן: אני מבקש התייעצות סיעתית.

יעקב ליצמן: מי בעד אישור פנייה מס' 62-63?

יעקב ליצמן: בעד – הרוב נגד - 1 פנייה מס' 62-63 אושרה.

יעקב ליצמן: אני מודה לכולם, הישיבה נעולה.

יעקב ליצמן: - - - - - - -